Diari Oficial de la Generalitat Valenciana


Sumari del DOGV 5620, del 17-10-2007 (2007/12357)

Assumpte civil 000621/2006. Notificació de la sentència a Francis Jean Jacques Woyaffe.
---------------------------------------------------------------------------------------

### Dades del document

Número de DOGV
:   5620

Data del DOGV
:   17-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12150


Data del document
:   22-01-2007

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte civil 000621/2006. Notificació de la sentència a Francis Jean Jacques Woyaffe. [2007/12351]  
Assumpte civil 000621/2006  
Marta María Martínez González, secretària del Jutjat de Primera Instància i Instrucció número 6 de Dénia, faig saber que en este Jutjat se segueixen actuacions de guarda i custòdia amb el número 621/2005 seguits a instància de la procuradora Sanvalero Armengol, en nom i representació de Susana Martínez Herrero, en les quals s'ha dictat la resolució per la qual es posa fi al procediment i que, copiada en la part dispositiva, és com segueix:  
«Decisió  
Estime la demanda sobre guarda i custòdia i pensió d'aliments de fills menors, interposada per Susana Martínez Herrero, representada per la procuradora senyora Sanvalero i defensada per la lletrada senyora Sánchez, contra Francis Jean Jacques Woyaffe, declarat en situació de rebel·lia en este procediment, i declare: primer, l'atribució de la guarda i custòdia de les filles menors, Jessica i Carol, a la mare; segon, l'establiment, entre el demandat i les filles, del mateix règim de visites fixat en la interlocutòria de data 18 de novembre de 2005, és a dir, el dissabte o el diumenge dels caps de setmana alterns, que podrà triar este. Haurà d'arreplegar-les al domicili matern a les 10.00 hores i tornar-les a les 20.00 hores al lloc d'origen. A més a més, sempre que el pare ho desitge i li ho permeten les obligacions laborals, podrà tindre les filles un mes a l'estiu (juliol o agost) i la meitat de les vacances de Nadal i Setmana Santa. Els períodes corresponents els triaran, si no hi ha acord, els anys parells la mare i els imparells el pare; tercer, l'establiment, en concepte d'aliments per a les dues filles, de la quantitat total de 400 euros mensuals que hauran d'ingressar-se dins dels cinc primers dies de cada mes en el compte o dipòsit designat amb esta finalitat per l'esposa, que s'incrementarà anualment d'acord amb les variacions que experimente l'IPC, o d'acord amb l'organisme oficial que el substituïsca.  
Així mateix, s'imposen les costes processals a Francis Jean Jacques Woyaffe.  
Notifiqueu a les parts esta resolució, a qui es fa saber que, contra esta, s'hi pot posar un recurs d'apel·lació, que s'interposarà en el termini de cinc dies següents a la seua notificació.  
Ho mana i firma. Així ho acorda, mana i firma Aitana Ramón Martín, jutgessa substituta del Jutjat de Primera Instància número 6 de Dénia i partit. En done fe».  
I atés que es desconeix el domicili i el parador de Francis Jean Jacques Woyaffe, procedeix notificar al dit demandat mitjançant edictes, que es fixaran al tauler d'anuncis d'este Jutjat en esta data.  
Dénia, 22 de gener de 2007.- La secretària judicial: Marta Mª Martínez González.